Millie Grace Akoth Odhiambo

Millie Grace Akoth Odhiambo Mabona (alizaliwa Homa Bay, 1 Novemba 1966) ni mwanasiasa kutoka Kenya. Hapo awali alihitimu kama wakili, na amekuwa mbunge tangu 2008. Aliteuliwa kwa mara ya kwanza na baadaye akachaguliwa kama Mbunge wa Jimbo la Suba Kaskazini.

 Maisha ya awali 
Odhiambo alizaliwa na Harrison Odhiambo na Damaris Auma Odhiambo.Yeye ni mtoto wa nne kati ya watoto wanane.Baba yake, Harrison Odhiambo alifariki mwaka wa 1973 katika ajali ya mashua, tukio ambalo Odhiambo anasema liliamsha hamu yake ya kushiriki katika siasa.

Millie alihudhuria shule ya Sekondari ya Wasichana ya St. Francis na Shule ya Upili ya Wasichana ya Limuru kabla ya kujiunga na Chuo Kikuu cha Nairobi mwaka wa 1986. Alihitimu mwaka wa 1990 akiwa na shahada ya Sheria . Baadaye alisomea pia Marekani, Uswidi na Italia.https://www.parliament.go.ke/the-national-assembly/hon-odhiambo-millie-grace-akoth

Alianza kazi yake katika ofisi ya Mwanasheria mkuu wa Serikali akishughulikia masuala ya kesi za kiraia kabla ya kuhamia kwenye sheria ya haki za binadamu, akiwa na mkazo maalum kwa wanawake na watoto. Mnamo 1999 alihudumu kama mwenyekiti wa Muungano wa kupinga unyanyasaji dhidi ya Wanawake-Kenya na kuanzia mwaka wa 2000 hadi 2008 alikuwa mwanzilishi na mkurugenzi wa CRADLE Children's Foundation, shirika linalofanya kazi kuboresha haki za watoto katika mfumo wa kisheria.

 Kazi ya kisiasa 
Odhiambo aliteuliwa kama mgombea Mbunge mwaka wa 2007 na chama cha Orange Democratic Movement na baadaye akachaguliwa kama mwanachama wa Orange Democratic Movement katika uchaguzi mkuu wa Kenya wa 2013.Tangu alipochukua kiti chake Bungeni, vyombo vya habari vya Kenya vimemtaja kama "mtata" na "msemaji wazi".

 Maisha binafsi 
Millie alifunga ndoa na Magugu Mabona wa Zimbabwe mwaka wa 2006.

Odhiambo ni mama wa kambo wa binti wa Mabona Lebo, ambaye anaishi Botswana. Amekuwa mzungumzaji wazi kuhusu changamoto alizopitia akiwa na uvimbe wa uterasi(Uterine Fibroids) ambao ulisababisha hedhi chungu na pia ugumu wa kupata watoto.

 Machapisho 
Kitabu chake "Rig Or Be Rigged?" kimeanzishwa kwa kuzingatia uzoefu wake na wa viongozi wengine wa kike.

 Marejeo 

Jamii:Watu walio hai
Jamii:Waliozaliwa 1966
Jamii:wanasiasa wa Kenya